Babelscape/SREDFM huggingface dataset:
Λούσι Λιού

Η Λούσι Λιού ("Lucy Liu" ; 2 Δεκεμβρίου 1968) είναι Αμερικανίδα ηθοποιός, περισσότερο γνωστή από τις ταινίες "Ally McBeal" (1998-2002), "Kill Bill" και "Elementary" (2012-2019). Καθ'όλη την διάρκεια της καριέρας της, έχει λάβει δυο βραβεία Guild και έχει κερδίσει το Seoul International Drama Award Καλύτερης Ηθοποιού. Ήταν υποψήφια για βραβείο Έμμυ Καλύτερου Β' Γυναικείου Ρόλου σε Κωμική Σειρά και έχει λάβει υποψηφιότητες για τρία People's Choice Awards και για δυο Saturn Awards.

Η φιλμογραφία της Λιού περιλαμβάνει πρωταγωνιστικούς ρόλους στις ταινίες "Payback" (1999), "Οι Άγγελοι του Τσάρλι" (2000), "Shanghai Noon" (2000), "Chicago" (2002), "Charlie's Angels: Full Throttle" (2003), "Kill Bill: Volume 1" (2003), "Lucky Number Slevin" (2006), "The Man with the Iron Fists" (2012) και "Set It Up" (2018).

Η Λιού είναι επίσης ηθοποιός φωνής και έχει χαρίσει την φωνή της στην σειρά κινουμένων σχεδίων "Kung Fu Panda" (2008-2016) αλλά και στα κινούμενα σχέδια "Tinker Bell and the Lost Treasure" (2009), "Tinker Bell and the Great Fairy Rescue" (2010), "Pixie Hollow Games" (2011), "Secret of the Wings" (2012), "The Pirate Fairy" (2014) και "Tinker Bell and the Legend of the NeverBeast" (2015). Άλλες συμμετοχές της ως ηθοποιός φωνής περιλαμβάνουν τις ταινίες "Mulan II" (2004), "Magic Wonderland" (2014) και "The Tale of the Princess Kaguya" (2013).

Το 2008, πρωταγωνίστησε στην κωμική-δραματική ταινία του ABC, "Cashmere Mafia", που ολοκληρώθηκε στην πρώτη σεζόν. Ήταν ένα από τα ελάχιστα αμερικανικά τηλεοπτικά σόου που μια ασιάτισα-αμερικανίδα ήταν η πρωταγωνίστρια. Το 2012, η Λιού πρωταγωνίστησε με έναν γκεστ ρόλο στην σειρά "Southland", για την οποία κέρδισε το Critics' Choice Television Award for Best Drama Guest Actress.
Λιθουανική Εθνική Αναγέννηση

Η Λιθουανική Εθνική Αναγέννηση, γνωστή επίσης ως Λιθουανική Εθνική Αφύπνιση () ήταν μια περίοδος στην λιθουανική ιστορία του 19ου αιώνα. Η εθνική αναγέννηση των Λιθουανών ξεκίνησε όταν μεγάλο μέρος των Λιθουανόφωνων εδαφών ανήκαν στην Ρωσική Αυτοκρατορία (τα οποία προσαρτήθηκαν από την Ρωσία κατά τον διαμελισμό της Πολωνολιθουανικής Κοινοπολιτείας). Η Λιθουανική Εθνική Αναγέννηση εκφράζεται από την άνοδο της αυτοδιάθεσης των Λιθουανών, γεγονός που οδήγησε στη διαμόρφωση του σύγχρονου λιθουανικού έθνους και κορυφώθηκε με την αποκατάσταση του ανεξάρτητου Λιθουανικού κράτους. Μεταξύ των πιο ενεργών συμμετεχόντων της εθνικής αναγέννησης συγκαταλέγονται οι Βίντσας Κουντίρκα και Γιόνας Μπασαναβίτσιους. Παράλληλα, σε πανευρωπαϊκό επίπεδο ο 19ος αιώνας χαρακτηρίστηκε από την άνοδο του ρομαντικού εθνικισμού και διάφορες εθνικές αναγεννήσεις.

Την αναβίωση προηγήθηκε μια σύντομη περίοδος των αρχών του 19ου αιώνα, γνωστή ως "Σαμογιτική αναβίωση". Οι πρωτεργάτες της σαμογιτικής αναβίωσης ήταν φοιτητές του Πανεπιστημίου του Βίλνιους, όπως οι Σιμόνας Νταουκάντας και Σιμόνας Στανεβίτσιους. Η πιο πρόσφατη λιθουανική εθνική αναγέννηση συνδέεται με τα γεγονότα των τελευταίων 20 ετών του 20ού αιώνα, επίσης γνωστά και με τον όρο Τραγουδιστή Επανάσταση.
Τζόι Κινγκ

Η Τζόι Κινγκ ("Joey Lynn King" ; 30 Ιουλίου 1999) είναι Αμερικανίδα ηθοποιός. Έγινε γνωστή όταν συμμετείχε στην κωμωδία "Ramona and Beezus" (2010), προσαρμογή της σειράς βιβλίων της Beverly Cleary "Beezus and Ramona". Εμφανίστηκε επίσης στις ταινίες "Crazy, Stupid, Love" (2011), "The Dark Knight Rises" (2012), "Oz the Great and Powerful" (2013), "The Conjuring" (2013), "White House Down" (2013), "Independence Day: Resurgence" (2016), "Wish Upon" (2017), "The Kissing Booth" (2018) και "Slender Man" (2018). Έλαβε τα θετικά σχόλια των κριτικών για τον ρόλο της στην δραματική σειρά "The Act" (2019) και κέρδισε υποψηφιότητες για βραβείο Έμμυ και για Χρυσή Σφαίρα για τον συγκεκριμένο ρόλο.
Ανέστης Αφεντουλίδης

Ο Ανέστης Αφεντουλίδης είναι Έλληνας παλαίμαχος ποδοσφαριστής. Συνέδεσε το όνομά του με αυτό του Α.Γ.Σ.Κ. Καστοριά, αποτελώντας τον πρώτο σκόρερ στην ιστορία του. Διακρίθηκε επίσης με τη φανέλα του ΠΑΟΚ, ενώ με τη φανέλα και των δυο ομάδων σημείωσε συνολικά 65 τέρματα στην Α΄ Εθνική.

Γεννήθηκε το 1941 στη Μεσοποταμία Καστοριάς. Ξεκίνησε το ποδόσφαιρο από την ομάδα της γενέτειρας του, Αστραπή Μεσοποταμίας και στην ηλικία των 11 ετών μεταπήδησε στην Ορεστιάδα Καστοριάς. Το 1962 μεταπήδησε στον Άρη Καστοριάς, την μετέπειτα Α.Γ.Σ.Κ. Καστοριά. Τη σεζόν 1962-63 κατέκτησε αμέσως το πρωτάθλημα Ε.Π.Σ. Βορειοδυτικής Μακεδονίας και την άνοδο στην Β΄ Εθνική, στην οποία διακρίθηκε τα επόμενα χρόνια ενώ τη σεζόν 1963-64 σημείωσε 23 τέρματα και αναδείχθηκε πρώτος σκόρερ του 4ου ομίλου.

Το 1965 μεταπήδησε στον ΠΑΟΚ, με τη φανέλα του οποίου έκανε την εμφάνισή του στην Α΄ Εθνική και αγωνίστηκε με επιτυχία για 5 χρόνια σημειώνοντας 158 συμμετοχές και 58 τέρματα συνολικά. Το 1970 επέστρεψε στην Καστοριά, όπου και αγωνίστηκε μέχρι και το 1976 όποτε και αποσύρθηκε από την ενεργό δράση ως ποδοσφαιριστής, έχοντας προηγουμένως συμβάλει τα μέγιστα για την άνοδο στην Α΄ Εθνική το 1974. Αξιοσημείωτα με δικό του τέρμα η νεοφώτιστη Καστοριά νίκησε με 1-0 τον επίσης νεοφώτιστο ΠΑΣ Γιάννινα στην πρεμιέρα της Α΄ Εθνικής στις 29 Σεπτεμβρίου του 1974. Με τη φανέλα της Καστοριάς σημείωσε 210 συμμετοχές και 82 τέρματα συνολικά, αποτελώντας τον αρχισκόρερ του συλλόγου, ενώ τις χρονιές 1971-72 και 1972-73 αναδείχθηκε πρώτος σκόρερ στον 3ο όμιλο της Β΄ Εθνικής με 20 τέρματα αντίστοιχα.
Γκεβόργκ Εμίν

Ο Γκεβόργκ Εμίν (αρμενικά: "Գևորգ Էմին", φιλολογικό ψευδώνυμο του Καρλέν Γκριγκορίεβιτς Μουραντιάν, Ασταράκ, 30 Σεπτεμβρίου 1919 – Γερεβάν, 11 Ιουνίου 1998) ήταν σημαντικός Αρμένιος ποιητής, δοκιμιογράφος και μεταφραστής που άκμασε κυρίως κατά τη σοβιετική περίοδο.
Λιάνε Ζίμπλερ

Η Λιάνε Ζίμπλερ (γερμανικά: "Liane Zimbler", 31 Μαΐου 1892 - 11 Νοεμβρίου 1987) είναι Αυστριακή αρχιτέκτονας, η οποία λέγεται ότι είναι η πρώτη γυναίκα που έλαβε το πτυχίο του αρχιτέκτονα στην Ευρώπη, αν και πολλές γυναίκες από τη Φινλανδία αποφοίτησαν πιο νωρίς, όπως η Σίγκνε Χόρνμποργκ. Η Ζίμπλερ, μετά από μία αρκετά επιτυχημένη επιχείρηση της στη Βιέννη, μετανάστευσε στις Ηνωμένες Πολιτείες,το 1938, επικεντρωμένη στη διακόσμηση εσωτερικού χώρου. Η Ζίμπλερ, γεννήθηκε στο Πρέροφ της Μοραβίας, ως Γουλιάνα Φίσερ ("Juliana Fischer") και αρχικά σπούδασε γραφιστική, και μετά αρχιτεκτονική στη Σχολή Τεχνών της Βιέννης. Όσο σπούδαζε εργαζόταν παράλληλα, ως σχεδιάστρια, για τον Έμιλι Φλόγκεν. Το 1916, παντρεύτηκε τον δικηγόρο Όττο Ζίμπλερ, με τον οποίον απέκτησε και μία κόρη, την Έβα. 

Την ίδια χρονιά ξεκίνησε να εργάζεται σε εργοστάσιο επίπλων της Βιέννης, το Bamberger. Ευθύς μετά το τέλος του Πρώτου Παγκοσμίου Πολέμου, ξεκίνησε να εργάζεται στο στούντιο σχεδίων Rosenberger (κι αυτό στη Βιέννη). Κατά τις αρχές της επόμενης δεκαετίας ξεκίνησε τη δική της εταιρεία, η οποία επικεντρωνόταν στο σχεδιασμό και στην ανακαίνιση εσωτερικών χώρων. Η εταιρεία αυτή πήγε τόσο καλά που η Ζίμπλερ άνοιξε υποκατάστημα και στην Πράγα, το οποίο το διεύθυνε η Αν Χερνέισερ. Εκείνη την περίοδο ξεκίνησε να κάνει διαλέξεις στη Βιέννη, ασχολούμενη παράλληλα και με διάφορους οργανισμούς που υποστήριζαν τις εργαζόμενες γυναίκες. Η Ζίμπλερ έγινε γνωστή για τα τα διαμερίσματά της και τα στούντιο, τα οποία αποτελούνταν από ένα δωμάτιο. Επίσης, υπήρξε και πρόεδρος του Αυστριακού Συμβουλίου της Διεθνής Ένωσης Οικίας. 

Τον Φεβρουαρίου του 1938, η Ζίμπλερ, έγινε η πρώτη γυναίκα που έλαβε αδεία άσκησης επαγγέλματος ως αρχιτέκτονας στην Αυστρία. Κατόπιν, και χάριν των συνδέσεων του Όττο, η οικογένεια κατάφερε να φύγει από την Αυστρία, πριν τη Γερμανική Προσάρτηση, πηγαίνοντας αρχικά στην Ολλανδία και μετά στην Αγγλία. Λίγο καιρό αργότερα, μπόρεσαν να πάνε και στις Ηνωμένες Πολιτείες, όπου εγκαταστάθηκε στο Λος Άντζελες, ξεκινώντας κιόλας να δουλεύει. Λίγα χρονιά μετά, ο άνδρας πέθανε σε ατύχημα, με τη Ζίμπλερ, το 1941, να αναλαμβάνει εξ ολοκλήρου την εταιρεία. Εκεί σχεδίασε διάφορα νέα κτίρια, ενώ συμμετείχε και σε εκθέσεις. Στο Λος Άντζελες, η Ζίμπλερ έδωσε αρκετές διαλέξεις για την αρχιτεκτονική εσωτερικού χώρου. Το 1958, μαζί της εργάστηκε και η κόρη της Έβα. Σε ηλικία 86 παθαίνει εγκεφαλικό, αλλά συνέχισε να εργάζεται έως και τα 90 της. Απεβίωσε σε ηλικία 95 ετών, εκεί στο Λος Άντζελες.
Μαλβίνα Κόπρον

Η Μαλβίνα Κόπρον (πολωνικά: "Malwina Kopron", Πούλαβι, Πολωνία, 16 Νοεμβρίου 1994) είναι Πολωνίδα αθλήτρια της σφυροβολίας. Στις διακρίσεις της περιλαμβάνονται χάλκινα μετάλλια στο Παγκόσμιο Πρωτάθλημα Στίβου του 2017 και το Ευρωπαϊκό Πρωτάθλημα Στίβου Κάτω των 23 Ετών του 2015, ένα χρυσό και ένα ασημένιο στις Πανεπιστημιάδες του 2017 και 2019 κ.ά. Αγωνίζεται στον πολωνικό σύλλογο AZS UMCS που εδρεύει στο Λούμπλιν.
Ιωάννης Πιπιλής

Ο Ιωάννης Πιπιλής (1903 - 1992) ήταν στρατηγός του Ελληνικού Στρατού ο οποίος διατέλεσε αρχηγός ΓΕΕΘΑ την περίοδο 1962 - 1965.
Βραβείο Καλύτερου Σχεδιασμού Παραγωγής της Ένωσης Κριτικών Κινηματογράφου του Λος Άντζελες

Το Βραβείο Καλύτερου Σχεδιασμού Παραγωγής της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Award For Best Production Design) είναι ένα βραβείο που απονέμεται από την Ένωση Κριτικών Κινηματογράφου του Λος Άντζελες για να τιμήσει έναν συντελεστή μιας ταινίας που έχει επιδείξει εξαιρετικό σχεδιασμό παραγωγής σε κινηματογραφική ταινία.
Ένωση Κριτικών Κινηματογράφου του Βανκούβερ

Η Ένωση Κριτικών Κινηματογράφου του Βανκούβερ (αγγλικά: Vancouver Film Critics Circle) (VFCC) ονομάζεται Καναδικό σωματείο κινηματογραφικών κριτικών που ιδρύθηκε το 2000 από τους Ντέιβιντ Σπάνερ και Ίαν Κάντελ με σκοπό τη προώθηση του καναδικού κινηματογράφου και από τη British Columbia Film and Television Industry. Τα μέλη του σωματείου προέρχονται από τους χώρους του τύπου, του ραδιοφώνου, του διαδικτύου και της τηλεόρασης, οι οποίοι έχουν τη βάση τους στο Βανκούβερ ή στα προάστια του Βανκούβερ.

Η Ένωση γιόρτασε τη 12η επέτειό της δίνοντας βραβεία στις καλύτερες ταινίες της χρονιάς στις 9 Ιανουαρίου 2012 στο Railway Club. Το γεγονός είναι το μόνο ανάμεσα στα άλλα γκρουπ Καναδών κριτικών που απονέμει διεθνή βραβεία αλλά και Καναδικά βραβεία. Η Ένωση επίσης απονέμει ένα Βραβείο Best of British Columbia και ένα Βραβείο Επιτεύγματος σε ένα ατομο ή γκρουπ που έχει κάνει σημαντική προσφορά στον τοπικό κινηματογράφο και τηλεόρασηn
Ελβετικό Πρωτάθλημα Επιτραπέζιας Αντισφαίρισης

Το Ελβετικό Πρωτάθλημα Επιτραπέζιας Αντισφαίρισης είναι το εθνικό ατομικό πρωτάθλημα στην επιτραπέζια αντισφαίριση της Ελβετίας, που διοργανώνεται από την Ελβετική Ομοσπονδία Επιτραπέζιας Αντισφαίρισης (Swiss Table Tennis).

Πραγματοποιείται κάθε χρόνο και αναδεικνύει τους πρωταθλητές Ελβετίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1932.
Τζεντ Άλαν

Ο Τζεντ Άλαν (Jed Allan Brown, Νέα Υόρκη, 1 Μαρτίου 1935 – Παλμ Ντέζερτ, Καλιφόρνια, 9 Μαρτίου 2019) ήταν Αμερικανός ηθοποιός και τηλεοπτικός παρουσιαστής. Είναι ευρύτερα γνωστός για πρωταγωνιστικούς ρόλους σε δημοφιλή σίριαλ της τηλεόρασης, όπως σε εκείνον του C.C. Capwell, στη σειρά Σάντα Μπάρμπαρα.
Μαυρικία Ελεονώρα της Πορτογαλίας

Η Μαυρικία Ελεονώρα της Πορτογαλίας ή Μαυρικία Ελεονώρα της Πορτογαλίας (Πορτογαλική γλώσσα : "Mauritia-Eleonora de Aviz", 10 Μαΐου 1609 - 25 Ιουνίου 1674) από τον Οίκο των Αβίς ήταν κόρη του πρίγκιπα διαδόχου της Πορτογαλίας. Ήταν η πέμπτη κόρη του Εμμανουήλ διαδόχου πρίγκιπα της Πορτογαλίας και της Αιμιλίας των Νάσσαου, κόρης του Γουλιέλμου Α΄ πρίγκιπα της Οράγγης & κυβερνήτη της Ολλανδίας, Ζηλανδίας, Ουτρέχτης, Φρήσλαντ. Από την εποχή που η μεγαλύτερη αδελφή της Μαυρικίας-Ελεονώρας είχε δραπετεύσει στον βωμό οι πιθανότητες της ίδιας και των υπόλοιπων αδελφών της να παντρευτούν ήταν πολύ μικρές. 

Όταν πέθανε η μητέρα της που ζούσε στην Ελβετία (1629) δραπέτευσε στον θείο της Φρειδερίκο Ερρίκο της Οράγγης που ήταν οικονόμος στην Ολλανδική Δημοκρατία και την σύζυγο του Αμαλία του Σολμ, έμεινε στο ίδιο δωμάτιο με την μικρότερη αδελφή της Αμαλίας. Η θεία της Αμαλία ήθελε να παντρέψει την κόρη της Λουίζα Ερριέττα του Νάσσαου με τον Κάρολο Β΄ της Αγγλίας αλλά εκείνος αρνήθηκε να πλησιάσει, όταν η υπόθεση έγινε γνωστή έδειξε ενδιαφέρον ο Φρειδερίκος Γουλιέλμος του Βρανδεμβούργου. Η Μαυρικία Ελεονώρα και η θεία της Αμαλία προσπάθησαν να πείσουν με κάθε τρόπο την Λουίζα να παντρευτεί τον Φρειδερίκο Γουλιέλμο, τελικά το κατόρθωσαν και έγινε ο γάμος τον Δεκέμβριο του 1646. Η Μαυρικία Ελεονώρα παντρεύτηκε τον Γεώργιο-Φρειδερίκο πρίγκιπα του Νάσσαου-Ζήγκεν (1647), δεν απέκτησαν απογόνους.
Κένι Ρότζερς

Ο Κένι Ρότζερς (Kenneth Ray Rogers, 21 Αυγούστου 1938-20 Μαρτίου 2020 Χιούστον, Τέξας, – Σάντι Σπρίνγκς, Τζόρτζια, ήταν Αμερικανός πολυβραβευμένος τραγουδιστής, συνθέτης, ηθοποιός, παραγωγός και καλλιτέχνης σκηνής. Ασχολήθηκε ειδικά με τη μουσική κάντρι, της οποίας εισήλθε στο Hall of Fame, το 2013. Ήταν ιδιαίτερα δημοφιλής για περισσότερα από 120 κομμάτια του (hit singles) διαφόρων ειδών μουσικής (περισσότερα κάντρι και ποπ), τα οποία παρέμειναν στην κορυφή της επικαιρότητας στις Ηνωμένες Πολιτείες, για διάστημα μεγαλύτερο των 200 εβδομάδων. Πούλησε πάνω από 100 εκατομμύρια δίσκους παγκοσμίως, γεγονός που τον κατέστησε έναν από τους πλέον εμπορικούς μουσικούς καλλιτέχνες όλων των εποχών.
Κωνσταντίνος Παναγή

Ο Κωνσταντίνος Παναγή (γενν. στις 8 Οκτωβρίου 1994) είναι Κύπριος επαγγελματίας ποδοσφαιριστής, ο οποίος αγωνίζεται ως τερματοφύλακας για την Ομόνοια.
Τσάτιρ-Νταγκ

Το Τσάτιρ-Νταγκ (, , ) είναι ορεινός όγκος στην Κριμαία, κοντά στον αυτοκινητόδρομο Συμφερόπολη - Αλούστα . Στην Κριμαϊκή Ταταρική γλώσσα το "çatır" σημαίνει σκηνή και το "Dag" βουνό.
Κωνσταντίνος Μιντίκκης

Ο Κωνσταντίνος Μιντίκκης (γενν. στις 14 Ιουλίου 1989) είναι Κύπριος ποδοσφαιριστής, ο οποίος αγωνίζεται ως δεξιός πλάγιος αμυντικός για τη Δόξα Κατωκοπιάς.
Γιόζεφ Τάκατς

Ο Γιόζεφ Τάκατς (ουγγρικά: "Takács József" , 30 Ιουνίου 1904 – 3 Σεπτεμβρίου 1983), ήταν Ούγγρος ποδοσφαιριστής, που αγωνιζόταν ως κεντρικός επιθετικός την εποχή του μεσοπολέμου.
Γιοχάννα Μπέινστεϊνερ

Η Γιοχάννα Μπέινστεϊνερ (γερμανικά: "Johanna Beisteiner", 20 Φεβρουαρίου 1976) είναι Αυστριακή κιθαριστής κλασσικής μουσικής. Γεννήθηκε στο Βίνερ Νόιστατ, ξεκινώντας σε ηλικία 9 ετών τα πρώτα της μαθήματα κιθάρας, στο ωδείο της περιοχής, του Γιόσεφ Ματίας Χάουερ. Σε ηλικία μόλις 16 ετών, εισήχθη στο Πανεπιστήμιο Μουσικής και Παραστατικής Τέχνης της Βιέννης. Εκεί, αποφοίτησε ως κιθαριστής κονσέρτου και ως Δόκτωρ της Φιλοσοφίας, με την εργασία της, που αφορούσε την τέχνη της μουσικής σε επιδείξεις skateboard, στη συγχρονισμένη κολύμβηση και τη ρυθμική γυμναστική. Η Μπέινστεϊνερ, πλέον είναι μία διεθνούς φήμης σόλο κιθαριστής, κάνοντας εμφανίσεις σε όλο τον κόσμο, με το ρεπερτόριο της να αφορά έργα μεταξύ 15ου και 20ου αιώνα. 

Έπαιξε σε πρεμιέρες πολλών έργων, ανά τον κόσμο, μουσικών όπως του Ρόμπερτ Γκούλια, του Ρέουμπεν Πάκε και του Έντουαρντ Σαφράνσκι. Έχει επίσης ερμηνεύσει και με ορχήστρες σε όλο τον κόσμο, όπως με τη Συμφωνική Ορχήστρα Βουδαπέστης, τη Φιλαρμονική Ορχήστρα Μάλτας, τη Συμφωνική ΟρχΉστρα Σότσι, τη Φιλαρμονική Graz Chamber και την Ορχήστρα Εγχόρδων Βουδαπέστης. Και έχει συνεργαστεί με μαέστρους όπως η Μισέλ Καστελέτι, ο Μπέλα Ντράχος , ο Άχιμ Χόλουμπ και ο Όλεγκ Σολτάντοφ. Έχει, επίσης, συνεργαστεί με τον Αργεντινό μουσικού του τανγκό, Ραφαέλ Ραμίρες. Η Μπέινστεϊνερ έχει ηχογραφηθεί πολλές φορές, συνεργαζόμενη με την εταιρεία Gramy Records, ενώ έχει εμφανιστεί και ζωντανά σε διάφορες τηλεοράσεις ανά τον κόσμο, όπως στην Ιταλία, τη Ρωσία και την Ουγγαρία.

Το 2005, έγραψε το πρώτο της soundtrack για ταινία, την "Truce", το 2007 ακολούθησε άλλη μία η "S.O.S Love!". Το 2012, συνέθεσε το πρώτο της κομμάτι, βασισμένο σε θέματα του Αλεξάντερ φον Τσεμλίνσκυ. Το 2013, ξεκίνησε να παρουσιάσει, μαζί με την ηθοποιό Χέιντρουμ Σάμσταγκ, το "Farkas discovers America", με θέμα τη λογοτεχνία και τη μουσική, και αφιερωμένο στον Καρλ Φάρκας. Το 2017, την κάλεσαν να δώσει κονσέρτο στο Διεθνές Φεστιβάλ Μπαρόκ της Μάλτας, όπως επίσης και στην Εθνική Βιβλιοθήκη Μάλτας. Η Μπέινστεϊνερ παίζει με κιθάρες φτιαγμένες από τον Παουλίνο Βερνάμπε, και αργότερα του γιου του. Το 2008, έλαβε το Κρυστάλλινο Τρόπαιο, από το Teatro della Concordia, ενώ το 2011, έγινε τιμητικό μέλος του Hohenschönhausen Castle.
Μαξίμ Τσιχάλκα

Ο Μαξίμ Τσιχάλκα ("Maksim Tsyhalka", λευκορωσικά: Максім Цыгалка, ρωσικά: Максим Цыгалко) (27 Μαΐου 1983 - 25 Δεκεμβρίου 2020), ευρέως γνωστός ως Μαξίμ Τσιγκάλκο ("Maxim Tsigalko"), ήταν Λευκορώσος πρώην ποδοσφαιριστής, ο οποίος αγωνιζόταν ως επιθετικός. Αναγκάστηκε να τερματίσει την επαγγελματική σταδιοδρομία του νωρίς (σε ηλικία 26 ετών) το 2010, λόγω συνεχόμενων τραυματισμών. 

Έφυγε από τη ζωή στις 25 Δεκεμβρίου 2020 από έμφραγμα του μυοκαρδίου, σε ηλικία 37 ετών.
Ευάγγελος Κοντιζάς

Ο Δρ. Ευάγγελος Κοντιζάς είναι αστρονόμος - αστροφυσικός, πρώην Διευθυντής του Ελληνικού Ινστιτούτου Αστρονομίας και Αστροφυσικής και Επίτιμος Διευθυντής Ερευνών του Εθνικού Αστεροσκοπείου Αθηνών (ΙΑΑΔΕΤ).
Κύπρος Ψυλλίδης

Ο Κύπρος Ψυλλίδης ήταν Ελληνοκύπριος δημόσιος λειτουργός. Διετέλεσε Κυβερνητικός Εκπρόσωπος της Κύπρου.
Αντουάν Σιμόν Ντυριέ

Ο Αντουάν Σιμόν Ντυριέ (γαλλικά: "Antoine Simon Durrieu") ήταν Γάλλος Στρατηγός και πολιτικός. Γεννήθηκε στις 20 Ιουλίου 1775 στο Γκρενάντ (Λαντ) και πέθανε στις 7 Απριλίου 1862 στο Σεν-Σεβέρ (Λαντ).
Ευρωπαϊκός Οργανισμός Κέντρων Συμφωνικής Μουσικής

Ο Ευρωπαϊκός Οργανισμός Κέντρων Συμφωνικής Μουσικής (αγγλικά: "European Concert Hall Organisation", συντομογραφία: "ECHO") είναι σύνολο ευρωπαϊκών μεγάρων μουσικής και ιδρύθηκε το 1991 στο Άμστερνταμ, με σκοπό την ανάδειξη νέων μουσικών, την προώθηση νέων έργων κλασικής μουσικής και την παροχή εκπαίδευσης για την κατάρτιση του προσωπικού των αιθουσών συναυλιών. Ιδρυτές του είναι ο Τόμας Ένζιεν, ο Μαρτέιν Σάντερς και ο Κάρστεν Βιτς.

Γενικός διευθυντής του οργανισμού διατελεί ο Κρίστοφ Λίμπεν-Σοϊτέρ. Ο οργανισμός εδρεύει στις Βρυξέλλες.
Πέτρος Βοσκαρίδης

Ο Πέτρος Βοσκαρίδης είναι Ελληνοκύπριος δικηγόρος και πολιτικός. Διετέλεσε Κυβερνητικός Εκπρόσωπος της Κύπρου.
Μαίρη Κοντιζά

Η Μαίρη Κοντιζά είναι Ελληνίδα αστρονόμος - αστροφυσικός, επίκουρη καθηγήτρια αστροφυσικής στο Πανεπιστήμιο Αθηνών και Αντιπρόεδρος της Ευρωπαϊκής Αστρονομικής Ένωσης (EAS) από το 2010 έως το 2014.
Άκης Φάντης

Ο Άκης Φάντης ήταν Ελληνοκύπριος δημοσιογράφος. Διετέλεσε Κυβερνητικός Εκπρόσωπος της Κύπρου.
Πόρτα Αρντεατίνα

Η Πόρτα Αρντεατίνα (ιταλικά: "Porta Ardeatina") είναι μία από τις πύλες των Αυρηλιανών Τειχών της Ρώμης.

Τοποθετείται σε ένα σημείο μεταξύ της Πόρτας Άππια και της Πόρτας Σαν Πάολο, κοντά στις σύγχρονες αψίδες κάτω από τις οποίες διέρχεται η Λεωφόρος Χριστόφορου Κολόμβου. Η πύλη εικάζεται ότι κλειδώθηκε πολύ σύντομα (παύει να αναφέρεται πλέον από τον 8ο αιώνα). Σύμφωνα με τη σημερινή της κατάσταση, μπορεί να θεωρηθεί ως μια απλή πύλη πλαισιωμένη με τραβερτίνη, της οποίας το πιο ενδιαφέρον χαρακτηριστικό είναι η παρουσία, τόσο εσωτερικά όσο και εξωτερικά των τειχών, ενός τμήματος πλακόστρωτου δρόμου που χρονολογείται στη ρωμαϊκή περίοδο. Μάλιστα εξακολουθούν να είναι ορατά ίχνη που άφησε η κίνηση καροτσιών - που θα πρέπει να ήταν αρκετά έντονη.

Η πύλη δεν διέθετε αμυντικούς πύργους: η έλλειψη αυτή μετριαζόταν μέσω μιας προεξοχής του τοίχου, η οποία μπορούσε να χρησιμεύσει ως μικρό οχύρωμα.

Σύμφωνα με μια δήλωση του ανθρωπιστή και ιστορικού Πότζιο Μπρατσολίνι, η Πόρτα Αρντεατίνα έφερε μια συνήθη μνημειακή πλάκα, η οποία ανέφερε τον Αυτοκράτορα Ονώριο. Το στοιχείο αυτό μπορεί να οδηγήσει στο συμπέρασμα ότι δεν επρόκειτο για μια απλή δευτερεύουσα πύλη, αλλά για μια κύρια πύλη-αψίδα. Κοντά στην πύλη, στην εσωτερική πλευρά, είναι εμφανή τα ερείπια ενός τάφου ενσωματωμένου στα τείχη. Αυτό επιβεβαιώνει το γεγονός ότι ο Αυτοκράτορας Αυρηλιανός, ο οποίος για να μειώσει το κόστος και να επιταχύνει την κατασκευή του τείχους - ενσωμάτωσε πρώην κατασκευές μέσα στα τείχη.
Χοβαννές Ζαρνταριάν

Ο Χοβαννές Ζαρνταριάν (αρμενική γλώσσα: "Հովհաննես Զարդարjան", Καρς, Ρωσική Αυτοκρατορία, 1918 - Γερεβάν, Αρμενία, 1992) ήταν Αρμένιος ζωγράφος του 20ού αιώνα που άκμασε κατά τη σοβιετική περίοδο.
Πόρτα Λατίνα

Η Πόρτα Λατίνα (λατινικά: "Porta Latina") είναι μια αψιδωτή πύλη στα Αυρηλιανά Τείχη της Ρώμης. Σηματοδοτεί το τέλος της Οδού Βία Λατίνα, ενώ δίνει το όνομά της στην κοντινή εκκλησία του Αγίου Ιωάννη της Πόρτα Λατίνα. Το μεγαλύτερο μέρος της σημερινής κατασκευής χρονολογείται στα χρόνια του Αυτοκράτορα Ονώριου, συμπεριλαμβανομένων των βουσών της αψίδας (αν και συχνά αποδίδονται λανθασμένα σε μια ανακαίνιση από τον Βελισάριο τον 6ο αιώνα, λόγω ενός σταυρού και ενός κύκλου που εμφανίζονται στον εσωτερικό θεμέλιο λίθο και των γραμμάτων Χ, Ρ, Α και Ω του εξωτερικού θεμέλιου λίθου). Η πύλη διατηρούσε το όνομά της καθόλη τη διάρκεια του Μεσαίωνα. Επίσης, κοντά της βρίσκεται το παρεκκλήσι του Αγίου Ιωάννη των Ελαιών και το παγανιστικό Κολουμβάριο του Πομπόνιου Ύλα.

Η ενιαία αψίδα της πύλης είναι χτισμένη από ακανόνιστους όγκους τραβερτίνης, πάνω στους οποίους υπάρχει μια σειρά από πέντε παράθυρα στο εξωτερικό, και ένα έκτο από τούβλα, στο νότιο άκρο της, ενώ στην κορυφή υπάρχουν πέτρινες επάλξεις. Η αψίδα πλαισιώνεται από δύο ημικυκλικούς πύργους, οι οποίοι είναι κατασκευασμένοι από σκυρόδεμα τούβλων (σχεδόν εξ ολοκλήρου ξαναχτισμένους, κατά πάσα πιθανότητα τον 6ο αιώνα), που το ύψος τους δεν ξεπερνά την κορυφή των επάλξεων του κεντρικού τμήματος. Ο βόρειος πύργος στηρίζεται σε οικοδομικά θεμέλια που φέρεται να ανήκαν σε τάφο.
Σεμπαστιάν Καστελιόν

Ο Σεμπαστιάν Καστελιόν (Sébastien Castellion, Σεν-Μαρτέν-ντι-Φρεν 1515 – Βασιλεία 1563) ήταν Γάλλος ουμανιστής και θεολόγος υπήρξε Καθηγητής της ελληνικής στο πανεπιστήμιο της Βασιλείας. Μετέφρασε την Βίβλο στα λατινικά και γαλλικά. υποστήριξε αρχικά την μεταρρύθμιση του Καλβίνου ήρθε μαζί του σε ρήξη για την θεωρία του προκαθορισμού, δηλαδή οι άνθρωποι είναι καθορισμένο από τον θεό αν μετά θάνατον θα πάνε στην κόλαση ή στον παράδεισο. Με την καύση του Σερβέτους ως αιρετικού, στην Γενεύη, εξέδωσε με το ψευδώνυμο Μαρτίνος Μπέλους το κείμενο του περί των αιρέσεων. Μίλησε υπέρ της ανεξιθρησκείας και της ελευθερίας της γνώμης. Άλλα κείμενα του το Contra libellum calvini εκδόθηκε ένα αιώνα μετά την συγγραφή , κυκλοφόρησε μόνο σε χειρόγραφο όταν γράφηκε στην Βασιλεία.
Τόνυ Δημητρίου

Ο Τόνυ Δημητρίου (Λονδίνο, 23 Αυγούστου 1969) είναι Κύπριος ηθοποιός. 

Γεννήθηκε στο Λονδίνο, αλλά μεγάλωσε στη Λευκωσία, με τον Κύπριο πατέρα του, τον επίσης ηθοποιό Κώστα Δημητρίου, και τη Δανή μητέρα του. Σε ηλικία 18 ετών, μετακόμισε στην Αθήνα και τα έτη 1987-89 σπούδασε με υποτροφία στη Δραματική Σχολή του Εθνικού Θεάτρου. Έκτοτε, έχει διαρκή παρουσία στον χώρο του θεάματος.
Σούλαμιτ Γκόλντχαμπερ

Η Σούλαμιτ Γκόλντχαμπερ (γερμανικά: "Sulamith Goldhaber", "שולמית גולדהבר" εβραϊκά, 4 Νοεμβρίου 1923 - 11 Δεκεμβρίου 1965) ήταν Αυστριακή φυσικός υψηλής ενέργειας Και μοριακή φασματοσκοπίστρια. Γεννήθηκε στη Βιέννη, αλλά μεγάλωσε στη Παλαιστίνη, όπου αναγκάστηκε η οικογένεια της να μετακομίσει. Αργότερα σπούδασε στο Εβραϊκό Πανεπιστήμιο Ιεροσολύμων, όπου γνώρισε και τον μέλλοντα σύζυγό της Γκέρσον Γκόλντχαμπερ. Το 1947, αποφοιτά από το πανεπιστήμιο και την ίδια χρονιά παντρεύεται με τον Γκέρσον. Αμφότεροι μετά ταξίδεψαν στις Ηνωμένες Πολιτείες για το διδακτορικό τους, στο Πανεπιστήμιο Ουισκόνσιν-Μάντισον, όπου και το έλαβαν το 1951. Κατόπιν τούτου το ζευγάρι, μαζί με τον γιο του, Άμος Ναθάνιελ, μετακομίζουν στη Νέα Υόρκη για να εργαστούν. 

Το 1953, η Γκόλντεχαμπερ πολιτογραφήθηκε ως πολίτης Ηνωμένων Πολιτειών. Εκείνη τη χρονιά μετακόμισαν στην Καλιφόρνια, όπου ο Γκέρσον ξεκίνησε να εργάζεται στο Πανεπιστήμιο της Καλιφόρνιας και η Γκόλντχαμπερ να ασχολείται με φυσική υψηλής ενέργειας. Οι Γκόλντχαμπερ ήλπιζαν να δοκιμαστεί μία τεχνική τους στο νέο Bevatron - του υψηλότερου επιταχυντή εκείνη την εποχή εν λειτουργία. Μέσω της μεθόδου τους και τη χρησιμοποίηση του Bevatron παρατήρησαν τις πρώτες αλληλεπιδράσεις μεταξύ Κ-μεσόνων και πρωτονίων. Ενώ ήταν οι πρώτοι που παρατήρησαν επίσης τη διάσπαση της μάζας σε φορτισμένα υπερόνια Ε καθώς και τις πρώτες πυρηνικές αλληλεπιδράσεις του αντιπροτόνου. Κατά τη δεκαετία του 1960, σταμάτησαν να χρησιμοποιούν τη μέθοδό τους και άρχισαν να κάνουν χρήση του Bubble chamber, ιδρύοντας παράλληλα το "Goldhaber-Trilling Group", μαζί με τον Τζόρτζ Τρίλινγκ. 

Οι Γκόλντχαμπερ ήταν οι πρώτοι που μέτρησαν την περιστροφή των Κ-μεσόνων, ενώ εφηύραν και το τρισδιάστατο διάγραμμα, ώστε να βοηθηθούν στην έρευνά τους. Κι οι δύο υπήρξαν μέλη του Ford Foundation, στο CERN. Η Γκόλντχαμπερ, λόγω και της ειδικότητάς της, ήταν μία περιζήτητη ομιλήτρια, με σπουδαία ευφράδεια λόγου και άκρως κατατοπιστική και κατανοητή στα λεγόμενά της. Το Φθινόπωρο του 1965, το ζευγάρι πήρε άδεια και ξεκίνησε να ταξιδεύει σε όλο τον κόσμο, κάνοντας επισκέψεις σε διάφορα εργαστήρια και δίνοντας ομιλίες. Μεταξύ άλλων επισκέφθηκαν την Οξφόρδη, το CERN, την Άγκυρα και το Μαντράς. Εκεί, η Γκόλντχαμπερ παθαίνει εγκεφαλικό επεισόδιο, στο νοσοκομείο της εντοπίζουν όγκο στον εγκέφαλο. Απεβίωσε στις 11 Δεκεμβρίου, του ίδιου έτους, σε ηλικία 42 ετών, χωρίς να μπορέσει ποτέ να ανακτήσει τις αισθήσεις από το επεισόδιο.
Περιγκόρ

Το Περιγκόρ (γαλλικά Périgord) είναι ιστορική περιοχή και παλαιά κομητεία της Γαλλίας, η οποία αντιστοιχεί περίπου στον σημερινό νομό Δορδόνης, στην Νέα Ακουιτανία. Η περιοχή είναι ουσιαστικά αγροτική και χαρακτηρίζεται από μεγάλη πολιτιστική, αρχαιολογική και ιστορική κληρονομιά. 

Η γεωγραφία και οι φυσικοί πόροι του το καθιστούν μια πανέμορφη περιοχή, πλούσια σε ιστορία και φυσικό περιβάλλον. Το Περιφερειακό Φυσικό Πάρκο Περιγκόρ-Λιμουζέν συμβάλει στη διατήρηση του περιβάλλοντος.

Το Περιγκόρ είναι γνωστό για τα εκλεκτά γαστρονομικά προϊόντα του, όπως το κονφί πάπιας και το φουά γκρά. Είναι επίσης γνωστό ως κέντρο τρούφας στη Γαλλία. Τα κρασιά του Περιγκόρ περιλαμβάνουν το Μπερζεράκ (κόκκινο και λευκό) και το Μονμπαζιγιάκ.
Κώστας Σερέζης

Ο Κώστας Σερέζης είναι Ελληνοκύπριος δημοσιογράφος. Διετέλεσε Κυβερνητικός Εκπρόσωπος της Κύπρου.
Βασίλης Πάλμας

Ο Βασίλης Πάλμας είναι Ελληνοκύπριος πολιτικός. Από το 2017 είναι Υφυπουργός Παρά τω Προέδρω της Κύπρου. Παλαιότερα διετέλεσε Κυβερνητικός Εκπρόσωπος.
Κυριάκος Κούσιος

Ο Κυριάκος Κούσιος είναι Ελληνοκύπριος πολιτικός και δικηγόρος. Διετέλεσε Κυβερνητικός Εκπρόσωπος της Κύπρου.
Λουίζε Φλεκ

Η Λουίζε Φλεκ (γερμανικά: "Luise Fleck", 1 Αυγούστου 1873 - 15 Μαρτίου 1950), γνωστή και ως Λουίζε Κολμ ή Λουίζε Κολμ-Φλεκ, είναι Αυστριακή σκηνοθέτις του κινηματογράφου. Θεωρείται επίσης η δεύτερη γυναίκα σκηνοθέτις στον κόσμο που γύρισε κινηματογραφική ταινία, μετά την Alice Guy-Blaché. Επίσης, ο γιος της, Βάλτερ Κολμ-Φελτέε, ήταν κι αυτός διακεκριμένος σκηνοθέτης. Η Φλεκ, γεννήθηκε στη Βιέννη, πατέρας της ήταν Λουίς Φελτέε, ο οποίος ήταν και ιδιοκτήτης του panopticon της πόλης. Ο αδελφός της επίσης ήταν σκηνοθέτης. Η οικογένειά της καταγόταν από τη Λυών, όμως εγκαταστάθηκε αρχές του 19ου αιώνα στην Αυστρία. Από την παιδική της ηλικία βοηθούσε τον πατέρα της με τις επιχειρήσεις. Τον Ιανουαρίου του 1910, αυτή, ο πρώτος σύζυγός της Αντόν Καλμ, ο αδελφός της και ο Γιάκομπ Φλεκ ίδρυσαν την πρώτη σπουδαία κινηματογραφική εταιρεία της Αυστρίας, την Erste österreichische Kinofilms-Industrie. Το 1911, γυρίζεται η πρώτη ταινία στην οποία σκηνοθετεί και η Φλέκ, το "Die Glückspuppe". 

Την εταιρεία την υποστήριζε οικονομικά κι ο πατέρας της, η οποία όμως μετονομάστηκε σε Österreichisch-Ungarische Kinoindustrie GmbH, όπου το 1911, έλαβε το τελικό όνομα Wiener Kunstfilm-Industrie. Η πρώτη παραγωγή της εταιρείας ήταν ένα ντοκιμαντέρ με εικόνες της Βιέννης και της υπόλοιπης Αυστροουγγαρίας. Ο ανταγωνισμός ήταν υψηλός, καθώς μεγάλες γαλλικές εταιρείες έδρευαν στην Αυστρία. Στον Πρώτο Παγκόσμιο Πόλεμο έφυγαν αυτές οι εταιρείες, αλλά τότε υπήρξε η παντοδύναμη Sascha-Film στην Αυστρία ως αντίπαλο δέος. Η εταιρεία έτσι χάθηκε και μόνο στο τέλος του πολέμου, το 1919, ο Καλμ κατάφερε να την ανοίξει ξανά ως Vita-Film. Η εταιρεία είχε αρχίσει να συνεργάζεται με την εγνωσμένης αξίας γερμανική εταιρεία Rosenhügel , το 1922. Την ίδια χρονιά ο Άντον, ο Γιάκομπ και η Λουίσε έφυγαν από την εταιρεία, με τον πρώτο να πεθαίνει κιόλας την ίδια χρονιά. 

Η Φλεκ με τον Γιάκομπ πήγαν στο Βερολίνο το 1924 και δύο χρόνια αργότερα παντρεύτηκαν. Εκεί εργάστηκαν στις εταιρείες Liddy Hegewald και UFA. Το 1933, ο Χίτλερ αναλαμβάνει την εξουσία της Γερμανίας και το ζευγάρι επιστρέφει στην Αυστρία, καθότι ο Φλεκ ήταν Εβραίος. Αργότερα έρχεται η προσάρτηση της Αυστρίας και χάνουν τελείως τη δουλειά τους. Ο Φλεκ αν και στάλθηκε στο Νταχάου, αφέθηκε ελεύθερος το 1940 και αυτοεξορίστηκε με τη γυναίκα του στη Σαγκάη. Εκεί συνεργάστηκαν με τον σκηνοθέτη Φέι Μου. Κατόπιν, κι αφού τελείωσε ο πόλεμος επέστρεψαν στην Αυστρία. Ενώ υπήρχε η θέληση για κάποια ταινία, τελικά αυτό δεν έγινε ποτέ και η Φλεκ πεθαίνει το 1950. Στην καριέρα της η Φλεκ έγραψε 18 σενάριο, σκηνοθέτησε 53 ταινίες και συμμετείχε στην παραγωγή σε 129. Παρόλα αυτά λέγεται ότι η συμμετοχή της ήταν πολύ μεγαλύτερη και ότι σε πολλά έργα δεν αναφέρεται η προσφορά της.
Γκισέλα Γιανουζέφσκα

Η Γκισέλα Γιανουζέφσκα (γερμανικά: "Gisela Januszewska", 22 Ιανουαρίου 1867 - 2 Μαρτίου 1943), γνωστή και με τα επώνυμα Καν, Ρόσενφελντ και Ρόντα ("Kuhn, Rosenfeld and Roda"), ήταν Αυστριακή ιατρός. Γεννήθηκε σε χωριό της Μοραβίας, το Ντρνοβιτς, μέρος τότε της Αυστρουγγαρίας (σήμερα της Τσεχίας). Ο πατέρας, ο Λέπολντ Ρόσενφελντ είχε πέντε παιδιά, ενώ η οικογένεια της ήταν εβραϊκής καταγωγής. Ο αδελφός της Αλεξάντερ Ρόντα Ρόντα ήταν γνωστός σατιρικός συγγραφέας. Η Γιανουζέφσκα πήγε σε ιδιωτικό σχολείο στο Μπρνο, ενώ λίγο αργότερα παντρεύτηκε τον αρκετά μεγαλύτερό της Χουακίμ Καν. Μη διάγοντας έναν όμορφο γάμο, νιώθοντας παράλληλα "παγιδευμένη" σε αυτόν, χώρισε λίγο καιρό αργότερα. Κατόπιν, μετακόμισε στην Ελβετία, όπου παρακολούθησε μαθήματα στο Πανεπιστήμιο της Ζυρίχης. Εκεί έλαβε το πτυχίο ιατρικής, στις 12 Απριλίου 1898 

Εκεί εργάστηκε ως εθελοντής στο γυναικείο νοσοκομείο, γρήγορα όμως μετακόμισε στη Γερμανική Αυτοκρατορία, έχουσα βραχύβια παραμονή. Το 1899, πήγε στη βοσνιακή πόλη Μπάνια Λούκα κι έγινε η πρώτη γυναίκα ιατρός της πόλης. Ένα από τα σπουδαιότερα επιτεύγματά της εκεί ήταν που εξασφάλισε την ίση αντιμετώπιση του συστήματος υγείας για τις Βόσνιες Μουσουλμάνες. Το 1900, παντρεύτηκε για δεύτερη φορά, ξανά μεγαλύτερο άνδρα -και τα 20 έτη - τον προϊστάμενό της, Λαντίσαλους Γιανουζέφκσι. Μετά τον γάμο της, αναγκάστηκε να εγκαταλείψει το πόστο της, όμως συνέχισε να εργάζεται επικεφαλής κλινικής εξωτερικών ασθενών, που ήταν γυναίκες μουσουλμάνες. Εκεί πραγματοποιούσε και μικροεπεμβάσεις, ενώ έγινε γνωστή για τις επιτυχίες που σημείωνε στη θεραπεία ασθενειών όπως η ευλογιά, ο τυφοειδής πυρετός, ο τύφος και η σύφιλη, μα κυρίως οστεομαλακία, πάθηση ευρέως διαδεδομένη στις γυναίκες μουσουλμάνες. 

Το ζευγάρι μετακόμισε στο Γκρατς, μετά τη συνταξιοδότηση του Γιανουζέφκσι. Εκεί, η Γκισέλα γράφτηκε στο Πανεπιστήμιο του Γκρατς, για να πάρει το διδακτορικό της, όμως χωρίς επιτυχία, καθότι λίγο μετά ξέσπασε ο Πρώτος Παγκόσμιος Πόλεμος. Το 1916 έμεινε χήρα και ευθύς αμέσως εντάχθηκε στον πόλεμο στο ιατρικό σώμα κι έγινε ο πρώτος ιατρός του "Militärkommando". Μετά τον πόλεμο έλαβε διάφορα μετάλλια που της απέδιδαν τιμές, όπως τον Γερμανικό Κόκκινο Σταυρό, αλλά και από το Αυστριακό Τάγμα. Αργότερα άνοιξε δικό γραφείο για να ασκεί την επιστήμη της. Το 1935 το έκλεισε, όμως συνέχισε το κοινωνικό της έργο. Το 1937, έλαβε τη μεγαλύτερη τιμή για Αυστριακό πολίτη, τον Σταυρό των Ιπποτών. Όμως σύντομα ξεκίνησε ο Δεύτερος Παγκόσμιος Πόλεμος, και με την προσάρτηση της Αυστρίας στη Ναζιστική Γερμανία, γίνεται θύμα ρατσισμού. Το 1940, το διαμέρισμά της κατάσχεται κι εκείνη μεταφέρεται - από τη Βιεννή - στο στρατόπεδο συγκέντρωσης "Theresienstadt". Πέθανε στις 2 Μαρτίου του 1942, σε ηλικία 76 ετών, αφήνοντας την τελευταία της πνοή εκεί στο στρατόπεδο συγκέντρωσης.
Λέσλι Μαν

Η Λέσλι Μαν ("Leslie Jean Mann" ; 26 Μαρτίου 1972) είναι Αμερικανίδα ηθοποιός. Έχει εμφανιστεί σε αρκετές ταινίες, συμπεριλαμβανομένων των "The Cable Guy" (1996), "George of the Jungle" (1997), "Big Daddy" (1999), "Timecode" (2000), "Perfume" (2001), "Stealing Harvard" (2002), "The 40-Year-Old Virgin" (2005), "Knocked Up" (2007), "17 Again" (2009), "Funny People" (2009), "I Love You Phillip Morris" (2009), "Ρίο" (2011), "The Change-Up" (2011), "This Is 40" (2012), "The Bling Ring" (2013), "The Other Woman" (2014), "Vacation" (2015), "How to Be Single" (2016) και "Blockers" (2018). Είναι παντρεμένη με τον Judd Apatow.

* Interview with "Backstage"
Ναϊρί Ζαριάν

Ο Ναϊρί Ζαριάν (αρμενικά: "Նաիրի Զարյան", φιλολογικό ψευδώνυμο του Χαγιαστάν Γεγκγιαζαριάν, Χαραγκονίς, Οθωμανική Αυτοκρατορία, 1900/1901 - Γερεβάν, Σοβιετική Ένωση, 1969) ήταν Αρμένιος κομμουνιστής λογοτέχνης, δημοσιογράφος και μεταφραστής που άκμασε κατά τη διάρκεια της σοβιετικής περιόδου.
Ντράγκινια Βουκσάνοβιτς

Η Ντράγκινια Βουκσάνοβιτς (Μαυροβουνιακό κυριλλικό αλφάβητο: Драгиња Вуксановић, μαυροβουνιακό λατινικό αλφάβητο: Draginja Vuksanović, γεν. στις 7 Απριλίου του 1978, στο Μπαρ της ΣΔ Μαυροβουνίου στη νότια ΣΟΔ Γιουγκοσλαβία) είναι Μαυροβούνια νομικός, πολιτικός και καθηγήτρια νομικής στο Πανεπιστήμιο του Μαυροβουνίου. Η Βουκσάνοβιτς είναι μέλος του μαυροβουνιακού κοινοβουλίου και πρόεδρος του Σοσιαλδημοκρατικού Κόμματος. Στις προεδρικές εκλογές του 2018 έγινε η πρώτη γυναίκα υποψήφια πρόεδρος στην ιστορία της χώρας. Το 2019 έγινε η πρώτη γυναίκα πρόεδρος κόμματος στην ιστορία της χώρας.
Βραβείο Α' Ανδρικού Ρόλου της Ένωσης Διαδικτυακών Κριτικών Κινηματογράφου

Το Βραβείο Α' Ανδρικού Ρόλου της Ένωσης Διαδικτυακών Κριτικών Κινηματογράφου () είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει έναν ηθοποιό που έχει επιδείξει εξαιρετική απόδοση σε πρωταγωνιστικό ρόλο.
Βραβείο Β' Ανδρικού Ρόλου της Ένωσης Διαδικτυακών Κριτικών Κινηματογράφου

Το Βραβείο Β' Ανδρικού Ρόλου της Ένωσης Διαδικτυακών Κριτικών Κινηματογράφου () είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει έναν ηθοποιό που έχει επιδείξει εξαιρετική απόδοση σε υποστηρικτικό ρόλο.
Βραβείο Α' Γυναικείου Ρόλου της Ένωσης Διαδικτυακών Κριτικών Κινηματογράφου

Το Βραβείο Α' Γυναικείου Ρόλου της Ένωσης Διαδικτυακών Κριτικών Κινηματογράφου (αγγλικά:
Online Film Critics Society Award For Best Actress) είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει μια ηθοποιό που έχει επιδείξει εξαιρετική απόδοση σε πρωταγωνιστικό ρόλο.
Ένωση Κριτικών Κινηματογράφου του Ώστιν

Η Ένωση Κριτικών Κινηματογράφου του Ώστιν (αγγλικά:Austin Film Critics Association) (AFCA) είναι μια οργάνωση επαγγελματιών κριτικών κινηματογράφου που ιδρύθηκε το 2005 στο Ώστιν του Τέξας από δύο τοπικούς κριτικούς του κινηματογράφου, τον Κολ Ντάμπνει και τον Ρόμπερτ "Μπόμπι" ΜακΚάρντι. Τα μέλη της Ένωσης στα πρώτα 8 χρόνια λειτουργίας, ανήλθαν από 3 μέλη το 2005 στα 25 μέλη το 2013.
Κάθε χρόνο, η Ένωση Κριτικών του Ώστιν ψηφίζει για τα βραβεία στο τέλος κάθε χρόνου για ταινίες που κυκλοφόρησαν το ίδιο ημερολογιακό έτος. Επίσης απονέμει κάθε χρόνο ένα ειδικό βραβείο, το Βραβείο Κινηματογράφου του Ώστιν, στην καλυτερη ταινία που πραγματοποιήθηκε στο Ώστιν ή σε σκηνοθέτη με τόπο καταγωγής του Ώστιν.
Βραβείο Καλύτερης Σκηνοθεσίας της Ένωσης Διαδικτυακών Κριτικών Κινηματογράφου

Το Βραβείο Καλύτερης Σκηνοθεσίας της Ένωσης Διαδικτυακών Κριτικών Κινηματογράφου () είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει έναν σκηνοθέτη που έχει επιδείξει εξαιρετικό επίτευγμα στην κινηματογραφική βιομηχανία.
Βραβείο Β' Γυναικείου Ρόλου της Ένωσης Διαδικτυακών Κριτικών Κινηματογράφου

Το Βραβείο Β' Γυναικείου Ρόλου της Ένωσης Διαδικτυακών Κριτικών Κινηματογράφου (αγγλικά:Online Film Critics Society Award For Best Suporting Actress) είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει μια ηθοποιό που έχει επιδείξει εξαιρετική απόδοση σε υποστηρικτικό ρόλο.
Βραβείο Καλύτερης Ταινίας της Ένωσης Διαδικτυακών Κριτικών Κινηματογράφου

Το Βραβείο Καλύτερης Ταινίας της Ένωσης Διαδικτυακών Κριτικών Κινηματογράφου () είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει μια ταινία της κινηματογραφικής βιομηχανίας.
Βραβείο Καλύτερου Διευθυντή Φωτογραφίας της Ένωσης Διαδικτυακών Κριτικών Κινηματογράφου

Το Βραβείο Καλύτερου Διευθυντή Φωτογραφίας της Ένωσης Διαδικτυακών Κριτικών Κινηματογράφου (αγγλικά:
Online Film Critics Society Award For Best Cinematography) είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει έναν διευθυντή φωτογραφίας που έχει επιδείξει εξαιρετικό επίτευγμα στην κινηματογραφική βιομηχανία.
Βραβείο Καλύτερης Ξενόγλωσσης Ταινίας της Ένωσης Διαδικτυακών Κριτικών Κινηματογράφου

Το Βραβείο Καλύτερης Ξενόγλωσσης Ταινίας της Ένωσης Διαδικτυακών Κριτικών Κινηματογράφου (αγγλικά:
Online Film Critics Society Award For Best Foreign Film) είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει μια ξενόγλωσση ταινία της κινηματογραφικής βιομηχανίας.
Βραβείο Καλύτερης Ταινίας Κινουμένων Σχεδίων της Ένωσης Διαδικτυακών Κριτικών Κινηματογράφου

Το Βραβείο Καλύτερης Ταινίας Κινουμένων Σχεδίων της Ένωσης Διαδικτυακών Κριτικών Κινηματογράφου (αγγλικά:
Online Film Critics Society Award For Best Animated Film) είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει μια ταινία κινουμένων σχεδίων της κινηματογραφικής βιομηχανίας.
Βραβείο Καλύτερου Ντοκιμαντέρ της Ένωσης Διαδικτυακών Κριτικών Κινηματογράφου

Το Βραβείο Καλύτερου Ντοκιμαντέρ της Ένωσης Διαδικτυακών Κριτικών Κινηματογράφου (αγγλικά:
Online Film Critics Society Award For Best Documentary Film) είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει το καλύτερο ντοκιμαντέρ της κινηματογραφικής βιομηχανίας.
Βραβείο Καλύτερου Προσαρμοσμένου Σεναρίου της Ένωσης Διαδικτυακών Κριτικών Κινηματογράφου

Το Βραβείο Καλύτερου Προσαρμοσμένου Σεναρίου της Ένωσης Διαδικτυακών Κριτικών Κινηματογράφου (αγγλικά:
Online Film Critics Society Award For Best Adapted Screenplay) είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει έναν σεναριογράφο που έχει επιδείξει εξαιρετικό επίτευγμα στην προσαρμογή σεναρίου από βιβλίο ή νουβέλα.
Βραβείο Καλύτερης Πρωτότυπης Μουσικής της Ένωσης Διαδικτυακών Κριτικών Κινηματογράφου

Το Βραβείο Καλύτερης Πρωτότυπης Μουσικής της Ένωσης Διαδικτυακών Κριτικών Κινηματογράφου (αγγλικά:Online Film Critics Society Award For Best Original Score) είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει έναν συνθέτη που έχει επιδείξει εξαιρετική πρωτότυπη μουσική για μια ταινία.
Βραβείο Καλύτερου Μοντάζ της Ένωσης Διαδικτυακών Κριτικών Κινηματογράφου

Το Βραβείο Καλύτερου Μοντάζ της Ένωσης Διαδικτυακών Κριτικών Κινηματογράφου (αγγλικά:
Online Film Critics Society Award For Best Editing) είναι ένα βραβείο που απονέμεται από την Ένωση Διαδικτυακών Κριτικών Κινηματογράφου για να τιμήσει μια ταινία που έχει επιδείξει εξαιρετικό επίτευγμα μοντάζ στην κινηματογραφική βιομηχανία.
Εν Λευκώ 87.7

Ο Εν Λευκώ 87.7 είναι ένας ραδιοφωνικός σταθμός που εκπέμπει στην Αττική. Το είδος μουσικής που παίζει είναι ξένη ηλεκτρονική, ντίσκο, φανκ, σόουλ και χιπ χοπ. Έχει πάνω από 130.000 ακροατές καθημερινώς ενώ παράλληλα περισσότεροι από 100.000 μοναδικοί χρήστες συνδέονται κάθε μήνα στην ιστοσελίδα του σταθμού. Ιδιαιτερότητα της είναι ότι καθημερινώς προωθεί νέες μουσικές επιλογές, προσεκτικά επιλεγμένες από τους ραδιοφωνικούς παραγωγούς του σταθμού.

Ο σταθμός ξεκίνησε από τους 94.4 και τους Κώστα Καββαθά και Σόφη Καββαθά το 1998 διαδεχόμενος τους Ρόδον FM (1994-1998), Ωχ FM (1992-1994) και το διαδημοτικό Ράδιο 5 (1988-1992). Το 2002 λόγω της περικοπής συχνοτήτων στο νομό Αττικής μεταφέρθηκε στην τωρινή του συχνότητα 87.7. Ανήκει στην Frontstage Entertainment συμφερόντων Δασκαλόπουλου η οποία λειτουργεί παράλληλα τον Hit Radio 88.9, τον Red 96.3, τον Μελωδία 99.2 και τον Kids Radio 88.6.

Ο σταθμός δεν έχει πανελλήνια εμβέλεια, αλλά μέχρι στιγμής συνεργάζεται με πολλούς ραδιοφωνικούς σταθμούς στην Ελλάδα για αναμετάδοση του προγράμματος.

*Καλαμάτα: 97.3 FM ("Best FM")
*Κως: 101.1 FM ("Best FM")
*Λαμία: 87.7 FM ("Phase Radio")
*Λιβαδειά: 92.0 FM ("City FM")
*Τρίπολη: 100.1 FM ("Αστέρας FM")
Κατερίνα Μισιχρόνη

Η Κατερίνα Μισιχρόνη (1982) είναι Ελληνίδα ηθοποιός και χορεύτρια.

Έγινε γνωστή στο ευρύ κοινό μέσα από τη συμμετοχή της στην επιτυχημένη σειρά "Το Νησί".
Ντοροθέα Λανγκ

Η Ντοροθέα Λανγκ (Dorothea Lange, 26 Μαΐου 1895 – 11 Οκτωβρίου 1965) ήταν Αμερικανή φωτογράφος και φωτορεπόρτερ, κυρίως γνωστή για τη δουλειά της στην περίοδο της ύφεσης εκ μέρους της Διεύθυνσης Αγροτικής Ασφάλειας. Οι φωτογραφίες της Λανγκ επηρέασαν την ανάπτυξη του φωτογραφικού ντοκιμαντέρ και τον εξανθρωπισμό των συνεπειών της Μεγάλης Ύφεσης.
Πρωτάθλημα Επιτραπέζιας Αντισφαίρισης Ισραήλ

Το Πρωτάθλημα Επιτραπέζιας Αντισφαίρισης Ισραήλ είναι το εθνικό ατομικό πρωτάθλημα στην επιτραπέζια αντισφαίριση του Ισραήλ, που διοργανώνεται από την Ομοσπονδία Επιτραπέζιας Αντισφαίρισης Ισραήλ.

Πραγματοποιείται κάθε χρόνο και αναδεικνύει τους πρωταθλητές Ισραήλ στο απλό ανδρών και στο απλό γυναικών. Η διοργάνωση διεξήχθη για πρώτη φορά το 1953. Το 1973 αναβλήθηκε λόγω του Δ' Αραβοϊσραηλινού πολέμου και το 1981 εξαιτίας του πολέμου του Λιβάνου.
Γεώργιος Χατζηαναστασίου

Ο Γεώργιος Χατζηαναστασίου ήταν Ελληνοκύπριος δημόσιος λειτουργός. Διετέλεσε Υφυπουργός Παρά τω Προέδρω της Κύπρου.
Πάτροκλος Σταύρου

Ο Πάτροκλος Σταύρου ήταν Ελληνοκύπριος εκδότης, συγγραφέας, ερευνητής, ιστορικός, αρθρογράφος και πολιτικός. Διετέλεσε Υφυπουργός Παρά τω Προέδρω της Κύπρου για 30 χρόνια.
Μίριαμ Βάισελμπραουν

Η Μίριαμ Βάισελμπραουν (γερμανικά: "Mirjam Weichselbraun", 27 Σεπτεμβρίου 1981) είναι Αυστριακή τηλεπαρουσιάστρια και ηθοποιός, περισσότερο γνωστή ως παρουσιάστρια του "Dancing Stars", του "Life Ball" και του "Vienna Opera Ball". Διεθνώς γνωστή έγινε ως η οικοδέσποινα του Ευρωπαϊκού Διαγωνισμού της Eurovision, το 2015, στην Αυστρία. Γεννήθηκε στο Ίνσμπρουκ και έχει μία δίδυμη αδελφή. Η πρώτη της επαφή με το θέαμα έγινε, το 1999, σε τοπικό ραδιόφωνο, τον σταθμό Antenne Tirol. Το 2001, έκανε την πρώτη της εμφάνιση και μπροστά από την κάμερα, για τον τηλεοπτικό σταθμό TV Tirol, στην εκπομπή "Das Magazin". Ήδη από το 2000, είχε εκλεχθεί BRAVO-Girl, μέσα από 25.000 διαγωνιζόμενες, του γερμανόφωνου εφηβικού περιοδικού "Bravo".

Τον Ιανουάριο του 2002, εντάχθηκε στο νεοσύστατο μουσικό κανάλι, VIVA PLUS, με έδρα την Κολωνία, όπου παρουσίασε την εκπομπή "Cologne Day". Οχτώ μήνες αργότερα άλλαξε τηλεοπτική στέγη και πήγε στο γερμανικό MTV, που εδρεύει στο Βερολίνο, όπου εκεί παρουσίασε την εκπομπή "MTV Select" έως και το 2005. Στη Γερμανία έχει πάρει συνέντευξη και σε δημοφιλείς καλλιτέχνες όπως ο Jon Bon Jovi και οι Nickelback. Κατόπιν, και έως και το 2007 παρουσίασε το "TRL Germany", μαζί με τη Joko Winterscheidt. Κατά τη δεκαετία του 2000-10, έχει συμμετάσχει σε αρκετές εκπομπές και σόου όπως το "Song.Null.Fünf", το "Dancing on Ice", το "The Dome", το "Österreich rockt den Song Contest" και το "το Wer singt für Österreich?". 

Από το 2007 ξεκίνησε να έχει καριέρα και στον κινηματογράφο. Η πρώτη της συμμετοχή σημειώθηκε στην ταινία "Die Rosenkönigin". Κατά τα επόμενα έτη συνέχισε να αυξάνεται η συμμετοχή της ταινίες, όπως για παράδειγμα το "H3 - Halloween Horror Hostel" (2008) και το "Zur Sache, Macho!" (2013). Επίσης έχει παίξει και σε τηλεοπτικές σειρές όπως το "Das Traumhotel" και το "Die ProSieben Märchenstunde". Παράλληλα, ξεκινά την καριέρα της στη φωνητική ηθοποιία, δίνοντας τη φωνή της σε έργα όπως το "Letzte Tage, jetzt" και την αυστριακή μεταγλώττιση "Bee Movie". Από το 2013, είναι παντρεμένη με τον Μπεν Μάουσον, με τον οποίον έχει αποκτήσει και μία κόρη. Κατά τη διάρκεια της τηλεοπτικής της καριέρας έχει λάβει και μερικές βραβεύσεις από τον διαγωνισμό Romy.
Παντελής Κούρος

Ο Παντελής Κούρος ήταν Ελληνοκύπριος πολιτικός. Διετέλεσε Υφυπουργός Παρά τω Προέδρω της Κύπρου.
Απόστολος Κοντός

Ο Απόστολος Κοντός ήταν Ελληνοκύπριος πολιτικός. Διετέλεσε Υφυπουργός Παρά τω Προέδρω της Κύπρου στην Κυβέρνηση Αρχιεπισκόπου Μακαρίου Γ΄ 1960 από το 1960 έως το 1963.
Μαρί Μπεϊλεριάν

Η Μαρί Μπεϊλεριάν (αρμενικά: "Մառի Պեյլերյան", 1877 ή 1880 – 1915) ήταν Αρμένισσα φεμινίστρια, συγγραφέας, εκδότρια και εκπαιδευτικός που έδρασε στην Οθωμανική Αυτοκρατορία και την Αίγυπτο. Έχασε τη ζωή της κατά τη διάρκεια της Γενοκτονίας των Αρμενίων.
Τζεμάλ Μουφτιζατέ

Ο Τζεμάλ Μουφτιζατέ ήταν Τουρκοκύπριος πολιτικός. Διετέλεσε Υφυπουργός Παρά τω Αντιπροέδρω της Κύπρου από το 1960 έως το 1963 στην Κυβέρνηση Αρχιεπισκόπου Μακαρίου Γ΄ 1960. Αντιπρόεδρος ήταν ο Φαζίλ Κιουτσούκ.
Νόρμαν Γουόρκερ

Ο Νόρμαν Γουόρκερ ("Norman Worker", Κεντ, Αγγλία, 1927 – Bromley, 5 Φεβρουαρίου 2005) ήταν Βρετανός συγγραφέας και δημιουργός κόμικς, γνωστός για τη συνεισφορά του στη σειρά του Λι Φολκ, Φάντομ.

Ο Γουόρκερ σε ηλικία μόλις 17 ετών πήρε μέρος στον Β’ Π.Π.. Μεταπολεμικά, απασχολήθηκε στην οικογενειακή επιχείρηση κατασκευής επίπλων. Μετά την πτώχευση της τελευταίας, ο Νόρμαν στράφηκε στις εικονογραφημένες εκδόσεις, ύστερα από παρότρυνση του εξαδέλφου του, Πίτερ Ο’ Ντόνελ (1920 – 2010) , που είχε δημιουργήσει τη σειρά Μόντεστι Μπλέιζ και του πρότεινε να γίνει σεναριογράφος. Τότε ο Γουόρκερ απευθύνθηκε στη Σουηδική εκδοτική εταιρεία Semic, για λογαριασμό της οποίας συνέγραψε ιστορίες των ηρώων The Saint και Μπούφαλο Μπιλ. Στην ίδια εταιρεία ξεκίνησε την ενασχόλησή του με τη σειρά The Phantom, αρχικά με το ψευδώνυμο «J. Bull». Σταδιακά κατέστη ο πλέον δημοφιλής συγγραφέας της Σουηδικής έκδοσης της συγκεκριμένης σειράς, δημιουργώντας για αυτήν, 127 διαφορετικά σενάρια, έως τη συνταξιοδότησή του, το 2004. Ήταν εκείνος που καθιέρωσε τη διαχρονικότητα του ήρωά του ανά τους αιώνες, καθώς λάτρευε την ιστορία. Επιπλέον, ο Νόρμαν συνέγραψε ιστορίες του χαρακτήρα Powerman (Νιγηριανός ύπερ-ήρωας), για την εταιρεία Bardon Press Features.
Μανού Ντιμπανγκό

Ο Εμανουέλ Ν'Ντζοκέ Ντιμπανγκό (γαλλικά: "Emmanuel N'Djoké Dibango"), γνωστός ως Μανού Ντιμπανγκό (γαλλικά: "Manu Dibango", καθώς και υπό τα καλλιτεχνικά ψευδώνυμα "Papagroove" ή "Papa Manu", ήταν Καμερουνέζος σαξοφωνίστας και τραγουδιστής της έθνικ τζαζ μουσικής, γεννημένος στις 12 Δεκεμβρίου 1933, στη Ντουαλά του Καμερούν, και αποβιώσας στις 24 Μαρτίου 2020, στο Παρίσι της Γαλλίας, έπειτα από επιπλοκές στην υγεία του, σχετιζόμενες με τον COVID-19.
Τάτρα

Το όρη Τάτρα ή Τάτρας ("Tatry" στα σλοβακικά και τα πολωνικά) είναι οροσειρά, η οποία αποτελεί φυσικό σύνορο ανάμεσα στη Σλοβακία και τη Πολωνία. Είναι η υψηλότερη οροσειρά των Καρπάθιων Ορέων. Τα όρη Τάτρα είναι μια διακριτή οροσειρά από τα χαμηλά Τάτρα (), μια ξεχωριστή σλοβακική οροσειρά η οποία βρίσκεται νοτιότερα των Τάτρα.

Τα όρη Τάτρα έχουν μικρή έκταση καθώς καλύπτουν μια έκταση 785 τ.χλμ., εκ των οποίων περίπου 610 τ.χλμ. (77.7%) βρίσκονται σε σλοβακικό έδαφος και περίπου 175 τετραγωνικά χιλιόμετρα (22.3%) σε πολωνικό έδαφος. Η υψηλότερη κορυφή τους με ύψος 2.655 μέτρα ονομάζεται Γκέρλαχ ή Γκερλαχόφσκι στιτ και βρίσκεται βόρεια της πόλης Πόπραντ εξολοκλήρου σε σλοβακικό έδαφος. Το όρος Ρίσι στα σύνορα Σλοβακίας-Πολωνίας έχει τρεις κορυφές. Από αυτές η βορειοδυτική, η οποία βρίσκεται σε υψόμετρο 2.499 μέτρων, είναι το υψηλότερο σημείο της Πολωνίας. Βρίσκεται νότια του Ζακοπάνε στα σύνορα με τη Σλοβακία.

Το μήκος της οροσειράς Τάτρα, το οποίο μετράται ως η απόσταση από τους ανατολικούς πρόποδες του Κομπιλί βρχ (1109 μ.) μέχρι τους νοτιοδυτικούς πρόποδες του Οστρύ βρχ (1128 μ.), είναι σε ευθεία γραμμή 57 χιλιόμετρα, ή 53 χιλιόμετρα σύμφωνα με κάποιες άλλες πηγές. Το μήκος της κύριας οροσειράς είναι 80 χιλιόμετρα. Το πλάτος της οροσειράς δεν ξεπερνά τα 19 χιλιόμετρα. Τα όρη Τάτρα ξεκινούν από το χωριό Χούτι (στα δυτικά) και τελειώνει στο χωριό Ζντιάρ (στα ανατολικά).

Η οροσειρά Τάτρα προστατεύεται με νόμο. Το πολωνικό μέρος της οροσειράς Τάτρα ανήκει στο εθνικό πάρκο Τάτρα της Πολωνίας και το σλοβακικό μέρος της στο Εθνικό Πάρκο Τάτρα της Σλοβακίας. Αυτά τα δύο εθνικά πάρκα εντάχθηκαν ενιαίως στο Παγκόσμιο Δίκτυο Βιόσφαιρας της Ουνέσκο. Το 1992 η Ουνέσκο όρισε από κοινού το εθνικό πάρκο Τάτρα στη Πολωνία και το εθνικό πάρκο Τάτρα στη Σλοβακία ως διασυνοριακό καταφύγιο βιόσφαιρας.
Ομπρόνε

Ο Ομπρόνε ("Ombrone", λατιν. "Umbro") είναι ποταμός της Τοσκάνης στην Ιταλία με μήκος 160 χιλιόμετρα. Διαρρέει τις επαρχίες Γκροσσέτο και Σιένα.

Η πηγή του Ομπρόνε βρίσκεται κοντά στην κωμόπολη Καστελνουόβο Μπεραρντένγκα, στην τοποθεσία Σαν Γκουσμέ, στη νοτιοανατολική πλευρά των ορέων του Κιάντι. Μετά από ρου προς διάφορες κατευθύνσεις, ο Ομπρόνε δέχεται τα νερά των παραποτάμων του Άρμπια, Μέρσε και Όρτσα. Στη συνέχεια εισέρχεται στην πεδιάδα, κοντά στο χωριό Ίστια ντ' Ομπρόνε. Κατόπιν περνά κοντά στην πόλη Γκροσσέτο και τέλος εκβάλλει στην Τυρρηνική θάλασσα.
* Ο ποταμός έδωσε το όνομά του στον εκτάσεως 7748 τετραγωνικών χιλιομέτρων Νομό Ομπρόν της Α΄ Γαλλικής Αυτοκρατορίας (1804-1815).